Jack Tramiel

Jack Tramiel (født Jacek Trzmiel; 1928–2012)Dagbladet.no var en amerikansk gründer for Commodore Business Machines.

Etter den tyske invasjonen av Polen i 1939, og utbruddet av andre verdenskrig ble hans familie sendt av nazistene til den jødiske ghettoen i Łódź, hvor Tramiel arbeidet i en tekstilfabrikk for den tyske okkupasjonsmakten. Da de jødiske gettoene ble likvidert ble hele familien hans sendt til Auschwitz konsentrasjonsleir, der Tramiel skal ha blitt undersøkt av doktor Josef Mengele personlig og satt i tvangsarbeid. Det er blitt hevdet at hans far skal ha dødd av tyfus, noe som var svært utbredt i nazistenes konsentrasjonsleirer, mens Tramiel tror at faren døde av en injeksjon med bensin. I november 1947 emigrerte Tramiel til USA, der han vervet seg til det amerikanske militæret. I 1953, mens han jobbet som drosjesjåfør, kjøpte Tramiel en butikk i Bronx som reparerte forskjellige kontormaskiner. Tramiel kalte det første firmaet sitt for Commodore Portable, og han hadde en avtale med et selskap i Tsjekkoslovakia som skulle montere skrivemaskiner for salgs i Nord-Amerika. Ettersom Tsjekkoslovakia hadde underskrevet Warszawapakten, kunne maskinene ikke importeres direkte til USA. Derfor grunnla Tramiel Commodore Business Machines i Toronto, Canada.

 Referanser 

Kategori:Forretningsfolk fra USA
Kategori:Personer fra Łódź
Kategori:Overlevende fra Auschwitz